**Tamara Todevska** (mak. Тамара Тодевска; s. 1. kesäkuuta 1985 Skopje, Makedonian ST, Jugoslavia), tunnettu myös taiteilijanimellään **Tamara**, on pohjoismakedonialainen poplaulaja. Hän edusti Pohjois-Makedoniaa (tai tuolloista Makedonian tasavaltaa) yhdessä Vrčakin ja Adrianin kanssa kappaleella "Vo ime na ljubovta" vuoden 2008 Euroviisuissa Belgradissa. 25. tammikuuta 2019 ilmoitettiin, että Tamara tulee edustamaan Pohjois-Makedoniaa uudelleen vuoden 2019 Euroviisuissa Tel Avivissa. Hänen edustuskappaleensa on nimeltään "Proud"

Nuoruus
-------

Tamara Todevska syntyi Skopjessa. Hänet kasvatettiin musikaaliseen perheeseen. Hänen isänsä Velko Todevski on pohjoismakedonialainen opettaja musiikkikoulussa ja hänen äitinsä Branka Todevska on bosnianserbialainen oopperalaulaja. Tamaran äiti vaikutti tämän matalaan, oopperatyyliseen lauluääneen.

Tamaran isosisko on nimeltään Tijana Dapčević.

Ura
---

Tamaran ensimmäinen kappale, jonka hän julkaisi vuonna 1997 siskonsa Tijanan kanssa oli nimeltään "Igra luda" (Hullu peli). Hän nousi ensimmäistä kertaa kuuluisuuteen vuonna 2003, jolloin hän lauloi kappaleen "1003" montenegrolaisessa Sunčane Skale -festivaalissa, sijoittuen toiseksi.

### "Sino"

Vuonna 2005 Tamaran ensimmäinen albumi nimeltä *Sino* (suom. Sininen) julkaisitiin. Albumin tuottaja ja säveltäjä on Aleksandar Masevski, jonka kanssa Tamara on tehnyt yhteistyötä vuodesta 2004 lähtien. Joitakin hittejä albumista ovat: "Sino", "Molci, molci" (feat. Ronin), "A, shto ako?", "Ljubovna prikazna" (feat. Ugro), "Najverni prijateli", "Ljubi, ljubi" (duetto Tunan kandds) sekä "Shetaj".

### Nacionalen Eurosong 2007

Tamara oli menestyksekäs Pohjois-Makedonian vuoden 2007 euroviisukarsinnoissa. Kilpailussa hän sai 105 pistettä ja sijoittui toiseksi kappaleellaan "Kazi Koj Si Ti" (suom. Kerro minulle, kuka olet) 

### Skopje Fest 2008 ja Eurovision laulukilpailu 2008

Helmikuussa 2008 Tamara voitti *Skopje Fest 2008* -kilpailun kappaleella "Vo ime na ljubovta" yhdessä Vrčakin ja Adrianin kanssa. Kappaleessa käytettiin kuutta kieltä: makedoniaa, englantia, serbiaa, turkkia, venäjää ja albaniaa. Kappaleen musiikkivideon ohjasi Dejan Milićević. Tamara, Vrčak ja Adrian esiintyivät kilpailun toisessa semifinaalissa numerolla 18. He lauloivat englanninkielisen version kappaleestaan nimeltä "Let Me Love You" ja sijoittuivat kymmenenneksi. Raatien päätöksestä he eivät päässeet finaaliin asti.

### Eurovision laulukilpailu 2019

25. tammikuuta 2019 ilmoitettiin, että Tamara edustaa uudelleen Pohjois-Makedoniaa vuoden 2019 Euroviisuissa, Tel Avivissa.

Yksityiselämä
-------------

27. kesäkuuta 2015 Tamara meni naimisiin entisen jalkapalloilijan Aleksandar Dimitrovskin kanssa. Heillä on tytär nimeltä Hana ja poika nimeltä Daren.

Diskografia
-----------

### Albumit

* *Sino* (2005)
* *Eden Den* (2015)

### Singlet

* 1997 "Igra luda" (feat. Tijana Dapčević - Skopje Fest)
* 2002 "Dali znam"
* 2002 "Koga bi mozela" (feat. Branka Todevska - Ohrid Fest)
* 2003 "1003" (Suncane Skale)
* 2004 "Sex"
* 2004 "Sino"
* 2004 "Molci molci" (feat. Ronin)- cover Nina Spirovan kappaleesta - Kirilico Ispeana (2009)
* 2005 "Najverni Prijateli"
* 2005 "Ljubi, ljubi" (duetto Tunan kanssa)
* 2005 "Šetaj"
* 2005 "A, što ako?"
* 2005 "Ljubovna prikazna" (featt. Ugro)
* 2006 "Losa Devojka"
* 2006 "Sedmo Nebo" (feat. Vrčak - MakFestin voittaja)
* 2007 "Kaži Koj Si Ti" (toinen sija Nacionalen Evrosong 2007)
* 2007 "Luda" (feat. DNK, Vrčak)
* 2007 "Za Makedonija" (feat. Toni Zen - Makedonija Naviva)
* 2007 "Smešhno zar ne" (MakFest)
* 2008 "Vo ime na ljubovta (feat. Vrčak & Adrian Gaxha, Skopje Fest 2008 voittaja, Pohjois-Makedonian kappale vuoden 2008 Eurovision laulukilpailussa)
* 2008 "So maki sum se rodila"
* 2008 "Dajem Ti Sve" (Budva Fest)
* 2009 "Usne ko krv" (Serbian Radio-Festival)
* 2009 "Una magia Pandev" (feat. Toni Zen)
* 2009 "Šarena Pesma" (Budva Fest)
* 2009 "Davam Jas Se" (Dajem Ti Sve - cover)

### Koosteet

* 2007 Makedonija Naviva
* 2008 Makedonija Zasekogaš
* 2009 Kirilico Ispeana

Lähteet
-------

1. ↑  Groot, Evert: Tamara Todevska to Tel Aviv for F.Y.R. Macedonia  25.1.2019. eurovision.tv. Viitattu 28.1.2019. (englanniksi)
2. ↑  Brown, Alistair: FYR Macedonia: Tamara Todevska Going To Tel Aviv  25.1.2019. eurovoix.com. Viitattu 28.1.2019. (englanniksi)
3. ↑  Jiandani, Sanjay (Sergio): FYR Macedonia: Tamara Todevska will fly to Tel Aviv!  25.1.2019. esctoday.com. Viitattu 28.1.2019. (englanniksi)
4. ↑  Granger, Anthony: FYR Macedonia: Tamara Todevska to Sing "Proud" at Eurovision  8.2.2019. eurovoix.com. Viitattu 13.2.2019. (englanniksi)
5. ↑  FYR Macedonia: Tamara, Vrcak & Adrian win eurovision.tv. Viitattu 28.1.2019. (englanniksi)
6. ↑
7. ↑  Тамара Тодевска стана мајка *skopjeinfo.mk*.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Saksa
* Kroatia

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |